Veteranen fra AaB-Ishockey, Jens Nielsen, har efter 20 år på det danske ishockeylandshold valgt at stoppe. 
Fremover bliver det alene klubholdet, som Jens Nielsen vil koncentrere sig om.

Giver plads til yngre - Jeg føler, at det er tid til at give plads til nogle af de yngre, der er på vej frem. Det er bedre at lade dem få noget erfaring end at tage mig med, siger den tidligere udlandsprofessionelle i Sverige, der var den mest scorende danske spiller i den hjemlige liga sidste sæson, til avisen Nordjyske. Landstræneren Landstræner Mike Sirant er ked af, at skulle undvære Nielsen, som bidrog kraftigt til sejren i den sidste kamp mod Italien ved det seneste VM i Rusland med et mål og en assist. - Jeg har stor respekt for alt det, som Jens Nielsen har bidraget til dansk ishockey. Han var fortsat inde i billedet omkring landsholdet, men jeg er taknemmelig for, at han allerede på så tidligt et tidspunkt melder sin beslutning ud. Det betyder, at vi har god tid til at kigge på hans mulige afløsere, siger landstræneren til Ritzau. Ja fra Frederikshavn Derimod har Mike Grey fra Frederikshavn White Hawks meldt sig under fanerne igen. Det er to år siden, at Mike Grey senest, spillede på det danske ishockeylandshold.